**Kilmo-ohjeet seuroille:**

**KILPAILUN LUOMINEN HIIHTOKALENTERIIN**

1. Kirjaudu tilillesi [www.kilmo.fi](http://www.kilmo.fi) -tunnuksillasi.

2. Valitse lajisi (maastohiihto tai mäkihyppy & yhdistetty) vasemmalta palkista, napauta.

3. Oikealla ylhäällä on painike ”+Uusi kilpailu”, napauta.

4. Kirjoita hiihtokilpailun nimi, esim. Huhmarin hiihdot.

5. Luokitukset – napauta kenttää, näet valittavat kilpailun luokitukset. Kansalliset ja piirikunnalliset kilpailut ovat Kansalliset hiihtokilpailut. Voit valita lisäksi muunkin luokituksen, jos kilpailusi on esim. nuorten cup, parahiihto cup tai kilpailu on FIS-kilpailu, jossa on myös kansallisia sarjoja.

6. Valitse kilpailun alkamisaika; päivä ja suunniteltu kellonaika (tätä voi muuttaa myöhemmin, jos ajankohta ei ole tiedossa vielä).

7. Merkitse kilpailupäivien lukumäärä (1-2-3-4). Jos kyseessä on kaksipäiväinen kilpailu, valitse 2.

8. Valitse ilmoittautumisen suunniteltu ajankohta kalenterista (tätä voi muuttaa myöhemmin). Ilmoittautuminen päättyy aina kyseisenä päivänä klo 19.

9. Järjestävä seura ja yhteystiedot – ohjelma antaa automaattisesti seurasi. Alempana valikossa on Muut järjestäjäseurat, mikäli kilpailu järjestetään yhteistyössä useamman seuran kanssa, mutta **vain yksi seura voi olla maksusuoritusten saaja ja päävastuullinen.**

www-kohtaan pitää olla myös alkuliite http tai https//:

10. Kilpailupaikan osoite – merkitse osoite navigaattoria varten.

11. Paikkakunta – maakunta: merkitse kilpailupaikan paikkakunta ja valitse valikosta maakunta.

12. INFO/Lisätietoa: tähän voit lisätä kilpailun kannalta olennaista lisätietoa, esim. kilpailukanslia, palkinnot, palkintojen jako, majoitus, **TD/TDA**.

13. Lähtölistat ja tulokset – tähän voit lisätä pdf-muodossa nämä tiedot halutessasi.

14. Paina ”Tallenna”, kilpailu näkyy nyt seuralle luonnoksena. Voit muokata lomakkeen kohtia valitsemalla ylhäällä näkyvän Tiedot-sivun ja valitsemalla oikeasta yläkulmasta kynäsymbolin ”Muokkaa”.

Voit halutessasi käydä lisäämässä sarjat ja matkat myöhemmin tai valita tallennuksen jälkeen sivulta Sarjat-välilehden.
 **KILPAILUSARJOJEN LUOMINEN**

1. Täytettyäsi kilpailun perustiedot voit lisätä sarjat ja matkat Sarjat-otsikkoa klikkaamalla ja valitsemalla painikkeen ”+Uusi sarja”.

2. Valitse kilpailupäivä valikosta.

3. Valitse sukupuoli (antaa tämän jälkeen valikosta vain kyseisen sukupuolen sarjat).

4. Valitse sarja ja lisää matka, lisää numeron perään välilyönti ja km. Käytä yleisestä sarjasta MYL ja NYL. (Joukkueissa valitse sarja, esim. Joukkue MYL, Joukkue M14 ja laita matka, esim. 4x5 tai esim. Px2x5, Vx1x5, hiihtotapa x määrä x km).

6. Osallistumismaksu – merkitse kilpailun luokituksen mukainen maksu (maksujen enimmäismäärät löydät esim. julkiselta puolelta Hiihtokalenterista tai ohjauspaneelin tiedotteista).

7. Valitse oman seuran kilpailijoiden maksu, minimi on 0 €. Tai laita sama osallistumismaksu kuin muillakin, jos seura ei anna etua oman seuran urheilijoille.

8. Lisätietoja voi tarvittaessa laittaa tai jättää tyhjäksi. Jos FIS-koodi vaaditaan, se on hyvä laittaa tähän.

9. FIS-kilpailuissa ruksaa kohta ”FIS-koodi pakollinen” sarjoihin M20/N20 ja MYL/NYL.

10. Paina ”Tallenna”.

11. Lisää näin kukin sarja erikseen (tämä maksutoimintojen vuoksi).

12. Lopuksi, kun kaikki sarjat ovat oikein laitettu, paina ylhäältä ”Tiedot” ja paina oikealta painiketta ”Lähetä kilpailuhakemus”, tällöin hakemus lähtee hyväksyttäväksi Hiihtoliittoon.

**KILPAILUN PERUMINEN**

Mikäli kilpailu **perutaan kokonaan**, seurakäyttäjällä on punaiset napit sivun oikeassa laidassa Tiedot-kohdassa:

Peru kilpailu (osallistumismaksut palautetaan kokonaisuudessaan 100 %)

Peru ja palauta 50 % (mikäli kisa on peruttu alle kuukausi varsinaisesta kisapäivästä, koronan, pakkasen tai lumen puutteen takia – force majeure)

Svea palauttaa automaattisesti osallistumismaksut. Katso kilpailusäännöt perumisten osalta.

**HUOM! Jos useampipäiväisestä kilpailusta järjestetään joitain osia, esim. pidetään yksi päivä, toinen perutaan tai osa sarjoista perutaan tai yksipäiväisestä kisasta perutaan osa sarjoista, ilmoita asiasta välittömästi Eevalle tai Kimmolle, he tekevät tarvittavat toimenpiteet, eikä seura koske peruutusnappeihin!**

**SEURAN KILPAILUILMOITTAJAN OHJEET:

NÄIN ILMOITAN KILPAILIJAN:**

**HUOM. LISENSSIMAKSUT PÄIVITTYVÄT SUOMISPORTISTA TASATUNNEIN JA VIIVE ON REILU TUNTI.**

**ILMOITTAMAAN PÄÄSEE VAIN KISOIHIN, JOIDEN NIMESSÄ LUKEE, ETTÄ ILMOITTAUTUMINEN ON AVATTU – MUISSA PÄÄSEE ILMOITTAMAAN, MUTTA EI VIELÄ VAHVISTAMAAN (MAKSATUSTUNNUS PUUTTUU JÄRJESTÄJÄLTÄ).**

1. Kirjaudu tunnuksillasi ohjelmaan.

2. Valitse oikealta lajisi (maastohiihto tai mäkihyppy & yhdistetty). Näet kaikki kilpailut, mutta napsauttamalla ylhäältä ”Alkamispäivä” saat kilpailut aikajärjestykseen. Valitse kilpailu, johon haluat ilmoittaa, napsauta kilpailun NIMEÄ.

3. Valitse ylhäältä ”Yksilöilmoittautuminen”, nimen alla kolmas vasemmalta
(tai ”Joukkueilmoittautuminen”, mikäli kilpailussa on sellainen).

4. Paina oikean yläkulman ”+Uusi ilmoittautuminen”.

5. Valitse urheilija, jonka haluat ilmoittaa. Urheilijan nimen perässä on syntymävuosi ja suluissa ikä.

6. Ohjelma näyttää sarjat, valitse ikäryhmän mukainen sarja urheilijalle

7. Rullahiihdoissa valitse käyttämäsi sidetyyppi.

8. Joukkueilmoittautumisessa kirjoita joukkueen nimi, paina ”Tallenna” ja muokkaus napilla ”Lisää urheilija”. Valitse osallistuja urheilijalistauksesta, voit lisätä ja poistaa osallistujalaatikoita Lisää/Poista-toiminnolla. Urheilijan voit vaihtaa ilmoittautumisajan loppuun saakka, jos et vahvista ilmoittautumista. Vahvistamisen jälkeen et voi lisätä urheilijoita. Pääkäyttäjät (Eeva/Kimmo) voivat lisätä/muuttaa urheilijoita vahvistamisen jälkeen.

9. Paina ”Tallenna”.

10. Valitse seuraava urheilija ja toista toimenpiteet.

11. Kun kilpailijat on ilmoitettu, ne näkyvät vahvistamattomina.

**HUOM! Sen henkilön, joka aloittaa ilmoittautumisprosessin vahvistamisen eli klikkaa "Siirry vahvistamaan", täytyy myös hoitaa se loppuun, koska maksutapahtuma alustetaan jo tässä vaiheessa ja linkittyy käyttäjätietoon. Ilmoittaja ei siis paina kyseistä nappia, ellei myös maksa ilmoittautumista!**

**ILMOITTAUTUMISTEN MAKSAMINEN**

HUOM! Sen henkilön, joka aloittaa ilmoittautumisprosessin vahvistamisen eli klikkaa "Siirry vahvistamaan", täytyy myös hoitaa se loppuun, koska maksutapahtuma alustetaan jo tässä vaiheessa ja linkittyy käyttäjätietoon. Ilmoittaja ei siis paina kyseistä nappia, ellei myös maksa ilmoittautumista!

1. Valitse sivun ylälaidasta ”Siirry vahvistamaan”.

2. Tässä näet maksettavat urheilijat ja maksun loppusumman, paina ”Maksa ja vahvista”.

3. Olet siirtynyt maksutavan valintaan. Valitse haluamasi maksutapa ja vahvista. Onnistuneesta maksutapahtumasta tulee ruudulle kuittaus ja voit painikkeella siirtyä takaisin Kilmoon.

4. Maksutapahtumasi kuitin saat Maksutapahtumat-sivulta vasemmalta otsikon alta.

5. Jos haluat perua ilmoittautumisen, napsauta urheilijan nimen vieressä vasemmalla olevaa pikku nuolta ja paina ”Poista”. Kilpailija näkyy tämän jälkeen perutuissa.

6. Oman seuran kilpailijan vahvistaminen, mikäli osallistumismaksu on 0 €, vahvistetaan erikseen Vahvista-painikkeesta, eikä se siirry lainkaan Svean maksupalveluun.

**NÄIN VALITSET URHEILIJAT, JOTKA VOIVAT SIIRTÄÄ MAKSUN SEURALLE:**

Valitse vasemmalta palkista kohta ”Urheilijat” – näet kaikki seurasi lisenssin lunastaneet urheilijat.

Nimen vieressä on harmaa pieni suorakaide, jossa arkin kuva, paina sitä. Näet urheilijan tiedot ja lisenssit.

Oikealla ylhäällä on Osallistumismaksut ja siirtopainike: Urheilijan maksut voidaan siirtää seuran maksettaviksi. Napauta kohtaa, että se muuttuu siniseksi ja aktiiviseksi. Näin olet antanut urheilijalle luvan siirtää hänen itsensä ilmoittaman osallistumisen seuran maksettavaksi.

**Jos kaikki seuranne urheilijat saavat siirtää maksunsa seuralle ilman poikkeuksia tällä kaudella, ilmoita asiasta Eevalle tai Kimmolle, he tekevät asian puolestasi seuranne tietoihin.**

**Urheilijan kaksoisedustus: urheilija edustaa mäkihypystä eri seuraa kuin maastohiihdossa. Nämä tapaukset on sovittava aina erikseen urheilijan edustamien seurojen kesken.**

Kun maksunsiirto on tehty, maksajalle tulee heti etusivulla ilmoitus: sinulla on vahvistamattomia ilmoittautumisia. Etusivulla näkyy kilpailu, kilpailupäivät ja viimeinen ilmoittautumispäivä, joihin vahvistamattomat ilmoittautumiset kohdistuvat.

Osallistujan peruminen ilmoittautumisaikana, siirretyt ilmoittautumiset: sekä ilmoittanut kilpailija että seuran edustaja voivat perua ilmoittautumisen Peruuta-napista.

Kyseisen kilpailun kohdalla näkyvät seuran listauksessa sekä seuran itse ilmoittamat että siirtona tulleet ilmoittautumiset.

Vahvista ja maksa ilmoittautumiset ennen ilmoittautumisajan päättymistä.

**MUISTAKAA INFOTA KILPAILIJOITANNE, MIHIN MENNESSÄ ILMOITTAUTUMINEN ON TEHTÄVÄ, JOS HE SIIRTÄVÄT MAKSUN SEURALLE!**